חינוך בלתי פורמלי ? למה לי ללמוד?

בוגרי תוכניות הלימוד לתואר ראשון בחינוך הבלתי פורמלי הופכים עם השנים ליותר ויותר מבוקשים. הפריחה בתחום הביאה לכך שמאות תפקידים הולכים ונוצרים כל העת ברשויות המקומיות ,בתנועות נוער, במתנס"ים ובעמותות, בישובים ובקהילות השונות.

ההבנה שהחינוך הבלתי פורמלי לא יכול להעשות בידיים חובבניות הופכת את התחום לאחד מהתחומים המבוקשים יותר במעגלי החינוך המאתגרים יותר.

בחינוך בלתי פורמאלי לומדים ליצור מחויבות קהילתית, לגבש חזון חברתי, להוביל ולהנהיג קהילות, להקים מערך חברתי קהילתי במגוון של גילאים ולגבש את הקהילה. בוגרי התוכנית מנצלים את יכולות המנהיגות שלהם כדי להביא לשינוי בעשיה החברתית.

כל ישוב וכל קיבוץ או מושב זקוקים לרכז קהילה, כל תנועת נוער וכל מתנ"ס זקוקים לרכזי קהילה בתחומים שונים. גם ארגון חינוכי פורמלי יכול להנות מהיכולות של בוגרות החוג. כל בוגרת של החוג יכולה גם ללמד בבית הספר, שכן, הלימודים משולבים בלימודים בחוג נוסף להוראה ומקנים תואר ראשון (.B.ed) ובנוסף שתי תעודות: תעודת הוראה ותעודת עובד חינוך, כך שאופציות התעסוקה רק מתרחבות.

בחינוך הבלתי פורמלי נחשפים הסטודנטים לתחומי לימוד רחבים: הלימודים בחוג לחינוך בלתי פורמלי (חברתי קהילתי) מעניקים תואר אקדמי והכשרה מעשית למגוון תפקידים, כגון: רכזת נוער בישוב או במתנ"ס; רכזת קהילה; מנהלת יחידת נוער; מנהלת מרכז קהילתי; מרכזת קורסים להכשרת מדריכים ומד"צים; מרכזת תוכניות לפיתוח מנהיגות; כתיבה ופיתוח של תוכניות חינוכיות; מלווה מועצת נוער; עובדת נוער – התמודדות עם מאפיינים וצרכים של בני נוער בימינו; רכזת תרבות ופנאי; עבודה עם 'הגיל השלישי' ועוד תפקידים רבים.

הלימודים משלבים סדנאות מעשיות וקורסים בנושאי נוער וקהילה בעידן הפוסט-מודרני. בנוסף מתנסות הסטודנטיות בהפקה וניהול של פרויקטים חינוכיים, חברתיים וקהילתיים.

לסיכום: תואר שמקנה עבודה חינוכית בקהילה ומשלב גם אמביציה וגם ענין ובעיקר – תואר מעשי ופרקטי הברה יותר ממה שחשבת.